
Recentioris  chirurgiae  historiam  considerantes, summa 
et  laetitia  et  admiratione  afficimur,  cum  videamus, 
artem  manu  curandi  illam  hujus  saeculi  spatio  magna 
incrementa  cepisse  adqne  altiores  gradus  elatam  esse. 
Videmus  enim  et  in  Anglia  et  in  Francia  et  Germania 
et  Italia  magnos  viros  exstitisse,  qui  animo  auda- 
ciore  ad  magna  suscipienda  in  curationibus  chirur- 
gicis impulsi,  inaudita  fere  et  invisa  peregerunt,  ma- 
gnumqae  ideo  splendorem  chirurgiae  attulerunt.  Illi 
viri  et  inventis  aetati  nostrae  maxime  idoneis,  et 
novis  iisque  ingeniosis  operandi  rationibus  prolatis, 
earumque  celeri  atque  interrita  peractione  tantopere 
excellunt,  ut  merito  summa  laus  gratiaque  tam  ae- 
qualium quam  posterorum  iis  debeatur.  Operationi- 
bus enim  antea  non  auditis,  quas  heri  posse  vel  ante 
pauca  decennia  nemo  praesenserat  quasque  instituere 

animus  vel  audacissimi  chirurgi  abhorruisset,  ah  atro- 


cissimis  et  teterrimis  malis,  quae,  omnia  remedia 
aspernantia,  insanabilia  hactenus  putabantur,  homines 
liberarunt  et  vindicarunt. 

Inter  singulares  illos  et  summopere  colendos  viros 
maxime  excellit  Cei.  Dieffenbach,  cujus  et  inge- 
nii acumen  et  dexteritatem,  ut  Jam  saepe  in  clinico 
chirurgico  nosocomii  Caritatis,  quod  hac  in  urbe  floret, 
ita  nuper  occasio  mihi  fuit  admirandi,  cum  operationem 
chirurgicam  institueret,  quae  et  propter  audaciam, 
qua  suscipiebatur,  et  ob  sagacitatem,  qua  absolveba- 
tur, gravissimis  et  amplissimis  operationibus  chirur- 
gicis adnumerari  meretur.  Haec  fuit  resectio  maxil- 
lae superioris,  eaque  animum  meum  impulit,  ut  eam 
tanquam  materiam  dissertationi  inaugurali  meae  sub- 
jicerem. 

Quare  Cei.  Dieffenbach  confidens  adii,  qui 
pro  summa  sua  comitate  et  benevolentia,  omnibus 
nota  et  celebrata,  non  solum  describendae  hujus  ope- 
rationis veniam  mihi  dedit,  verum  etiam  optimis  con- 
siliis me  adjuvit,  atque  etiam  ad  alteram  maxillae 
superioris  resectionem,  privatim  ab  eo  institutam,  me 
advocavit,  itaque  facultatem  hujus  opusculi  condendi 
mihi  dedit,  quare  huic  singulari  viro  summas  ago 
gratias,  easque  semper  habebo. 

IVesectio  sive  excisio  ossium  partialis  est  partis  vitia- 
tae de  osse  integro  vel  longo  vel  lato  segregatio,  lege 
artis  instituta,  servatis  vasis  atque  nervis  majoribus. 

Excisionem  ossis  maxime  spectat  haec  operatio,  ideo- 
que  differt  ab  illa,  qua  praecisio  ossis  tanquam  auxilium 
instituitur  ad  eliminanda  corpora  aliena,  ui  sequestrum,  , 
sanguinem  vel  pus  in  calvaria,  aut  sub  sterno,  aut  in  os- 
sibus omnino  tubulosis  accumulatum. 

Maxime  exigunt  hanc  partialem  excisionem  fracturae 
ossium  complicatae,  inprimis  ossis  tibiae,  neque  dubium 
est,  quin  in  illis  utplurimum  adhibeatur.  Ast  jam  anno 
1760.  etiam  sputiis  ossium  articulis  excisionem  adsigna- 
vit  Ch.  White,  quam  et  multi  alii  post  illum  perage- 
bant. Postea  vero  etiam  aliis  et  gravioribus  et  auda- 
cioribus  utebantur  resectionibus,  inque  iis  maxillae  su- 
perioris resectio  primum  tenet  locum. 

Resectionem  maxillae  'superioris  eam  intelligimus  , 
chirurgicam  operationem,  qua  illius  ossis  pars  aliqua  de- 
nudata exciditur.  iVeque  huc  referenda  est  simplex  illa 
exostosium  in  alveolis  dentalibus  inhaerentium  ablatio' 
quoniam  ad  hanc  conficiendam  nonnisi  forfice  opus  est. 


t ' < : 

8 . ' 

HISTORIA  RESECTIONIS. 

In  paracentesi  antri  Highmori,  sero  vel  adipe  im- 
pleti, in  sarcomate,  polypis,  carie,  steatomate,  osteostea- 

I 

tornate  maxillae  superioris  jam  olim  excisionem  partis 
hujus  ossis  exercuerunt,  particulam  parietis  antici  aut 
inferioris  ejus  antri  per  terebram,  aut  scalpellum,  aut 
caelum,  aut  malleum  auferentes,  nec  vero  denudantes 
maxillam  superiorem  per  incisiones  in  malam.  Sic  B e a u- 
preau(I)  magnam  carid  exesam  partem  parietis  antici 
exsecavitj  David(2),  cum  sinus  vehementer  esset  inflatus, 
os  denudavit,  particulam  inflatam  totam  per  serram  amo- 
vit, deinde  'membranam  mucosam  viiiatam,  paene  adhae- 
rentem, magno  cum  labore,  inferiore urbitae  pariete  laeso, 
cultro  separavit,  et  quae  remanebat,  eam  per  ferrum 
candens  delevit.  Desault  antrum  Highmori,  cum  ab- 
scederet vel  polypis  obsessum  esset,  duabus  incisuris  se- 
milunaribus factis,  per  scalpellum  suum  falciforme  aperire 
solebat.  Deschamps  (.3)  et  exostoses  et  ostcosarcomata 
ope  modioli,  mallei,  scalpri  amovebat.  Harrison  (4) 
exostosin,  B.  de  Siebold(5)  osteosteatoma  serra  prae- 
cidit, et  hic  quidem  loco  affecto  ferrum  candens  admovit. 


(1)  .Sur  la  tnaladie  du  sinus  niaxill.  Paris  1769. 

(2)  Traile  de  la  nutrilion  et  de  l’accruissement  p.  235. 

(3)  Traile'  des  inaladies  de  fosses  nasales  et  de  leur  sinus. 
Paris  1804.  — L a 11  g e n I)  e ck,  Chirurg.  Kililioth.  Bd.  I.  St.  3. 
S.  761. 

' (4)  Bradley,  Med.  and  phys.  Journ.  1802.  April.  Har 
less’s  und  Ritters  Journ.  der  ausl&nd.  ined.  Literatur.  Bd.  II, 
.S,  88.  Tak  I. 

(.5)  Samml.  sellner  auserles.  chirurg.  Beubacht,  Bd.  I.,.S.  225. 
1805. 

Ch.  Klein  (l)  exostosin  siniim  maxillarem  occupantem 
ope  scalpri  parti culatim  abstulit.  Mosque  (2)  tumorem 
'^quendam  maxillae  superioris,  terebra  feliciter  adhibita, 
sustulit.  S au  ve  (3)  Lovientensis  in  hydrope  antri  High- 
mori  segmentum  quadratum  de  pariete  postico  exseca- 
vit.  Jaeger(4)  in  casu  quodam,  ubi  polypus  antri 
Highmori,  amplitudinem  pugni  pondusque  unciarum  8 
adaequans,  dimidiatus  in  cavum  oris  prominuit,  post  in- 
cisuram ad  instar  literae  L in  genas  factam,  aperturam 
antici  et  inferioris  parietis  per  caelum  et  malleum  dila- 
tavit, atque  etiam  oportuit  eum  dimidium  ossis  zygoma- 
tici persecare,  ut  totum  tumorem  a postico  et  Inferiore 
pariete  sejungeret.  Et  ipse  Weinhold  in  ejusmodi  ca- 
sibus Desaulti  operandi  rationem  valde  probat.  Ger- 
lach(5)  Regiomontanus  inter  reccntissimos  primus  ma- 
xillae superioris  steatoma  exstirpaturus  erat,  sed  post  in- 
cisuram cruciformem  genis  allatam  sinum  offendit  exten- 
sum. Accuratam  vero  maxillae  superioris  resectionem 
recentissimo  quidem  tempore  primus  Dupuytren  (6) 
peregit , removit  enim  magnam  maxillae  superioris  par- 
tem. Wattmann  (7)  OenipontI  hanc  operationem  ob 
osteosarcoma  ter  instituit: 


(1)  Ibid.  Vol.  II. 

(2)  Cliirurgische  Nouvellen. 

(3)  Le  Roux,  Journ.  de  nied.  Vol.  XXXV.  1816.  Allgem. 

med.  Aiinalen  1816,  S.^  1404. 

(4)  Theoretiscli-prakt.  Handbuch  der  Cliirurgie,  herausg.  von 
Rusi,  Bnd.  VI,  Berl.  1832. 

(5)  Loder’s  Journal  f.  CMrurg.  Bd,  IV.  St.  2.  S.  289. 

(6^  Biographie  jne'd.  T.  III.  p,  270.  — ; v.  Ammon’s  Paral- 
lele der  fianzUs.  u.  deulsch.  Chirurgie.  Leipz.  1823,  S.  276  u.  286. 

(7)  Rust’s  Magazin  der  Heiikunde.  Bd.  XV.  Heft  3. 

'Primum  in  puella  9 annorum;  cujus  tumor  et 
inde  a dente  incisore  anteriore  ad  paenultimum  usque 
dentem  molarem  ejusdem  lateris,  et  inde  a sutura  palati 
ad  marginem  usque  orbitalem  effusus,  partim  scalpello, 
partim  forfice  exstirpatus  est,  adplicato  postea  ad  locum 
suspectum  ferro  candente. 

Iterum  eandem  operationem  in  sene  quodam,  72 
annorum,  instituit. 

Tertium  denique  in  puella  15  annorum. 

De  harum  trium  operationum  eventu  quidem  etsi 
nos  non  reddidit  certiores,  tamen  conjectura  maxime  pro- 
babile est,  eum  bonum  evasisse.  DoGraefe(l)  exci- 
sione et  ob  ozaenam  cariosam  et  propter  exostoses 
saepius  utebatur.  Anno  1823  ingentes  maxillae  superio- 
ris exostoses,  partim  in  sinum  maxillarem  prominentes, 
per  scalprum  curvatum  exstirpavit,  cute  faciali  non  in- 
cisa. Atque  etiam  Regnoli(2)  an.  1825  mulieris  ru- 
sticae arcum  alveolarem  utrumque  osteosarcomate  obses- 
sum feliciter  resecuit.  Itemque  Georgi(.3)  magnas  ex- 
stirpavit exostoses.  Textor  eandem  operationem  anno 
1828  in  muliere,  31  annos  nata,  propter  osteosarcoma 

I 

(1)  Bericlit  der  Klinik  v.  J.  1823,  u.  v.  Graefe’s  und  toi» 
Walther’s  Journal.  Bd,  VI,  Hft.  I.  S.  74. 

(2)  Sulla  exstirpazione  delle  intere  arcade  alveolari  della  su- 
periore ed  inferiore  mascella  per  osteosarcoma,  Pesaro  1823.  19. 
S.  8.  — Rust’s  und  Kasper’s  krit.  Bepert,  Bd.  XI,  S,  283. 
Beti.  1826.  Omodei  Annal.  univ.  Settemb,  1823.  — Horn's 
Atchiy  f,  med.  Erfalir,  1823.  Okt.  Magaz.  der  ausi.  med.  Liter. 
1826.  Jan. 

(3)  Omodei  ann.  unir.  di  med.  1827.  Jan.  — Magaz.  der 
ausi,  med,  Lit.  1828.  Mtirz  tS,  331. 

secundo  eventu  peregit.  J.  Syme  (1)  an.  1829  maxil- 
lam superiorem  viri  54  annorum  excidit,  ob  tumorem 
durum  buccae  sinistrae  inhaerentem,  inque  oris  cavum 
et  palpebra  inferiore  tenus  pertinentem.  Quod  quali 
autem  successu  fuerit,  ignotum  est. 

Lisfranc(2)  anno  1829.  viro  cuidam  totum  ma- 
xillae superioris  parietem  anticum  et  inferiorem,  osteo- 
sarcomate  correptum,  resecuit,  id  quod  bene  evenisse, 
conjicere  licet.  Eandemque  operationem  Th.  Robin- 
son  (3)  feliciter  instituit  Haverhilli  oppido  in  femina 
mediae  aetatis,  cujus  malam  dextram  tumor  osteosteato- 
matosus,  viginti  quatuor  digitorum  in  ambitu,  obsedit, 
ita  ut  margo  maxillae  superioris  orbitalis  itemque  den- 
tes molares  sursum,  nares  sinistrorsum,  palatum  durum 
deorsum  protruderentur;  quo  factum  est,  ut  et  visus, 
et  linguae  motus  et  loquela  offenderentur.  Et  ipse  Li- 
zars  (4)  maxillae  superioris  resectionem  ter  Edini  ad- 
hibuit: Primum  quidem  anno  1827  in  viro  ex  fungo 
medullari  laborante,  praegressa  carotidis  ligatione.  Setd 
ob  haemorrhagiam  exortam  ipsa  exstirpatio  absolvi  non 
potuit,  et  17  mensibus  post  aeger  e vita  decessit.  Ite- 
rum suscepit  ille  hanc  operationem  in  aegro  quodam. 


(1)  The  Edinb.  med.  and  surg.  Journ.  Juli  1829. — Magaz.  der 
ausi.  med.  Liter.  Juli,  Aug.  1829.  — Horn’s  Archiv,  Juli,  Aug. 
1829,  — V.  Frorie])’s  Notizen  Bd.  XXV.  No.  15.  — Med.  chi- 
rurg.  Zeilung  1830  No.  3. 

(2)  Seance  de  l’Acad.  roy.  de  me'd.  de  Paris.  Sept.  1829. 

(3)  The  Laucet  1828 — 29.  T.  1.  p.  308.  — Magaz,  der  aus). 
.med.  Liter.  1830.  Juli,  Aug.  S.  1.58. 

(4)  The  Lancet  1830.  T.  II,  p.  54.  — Magazin  d.  ausland. 
med.  Lit.  18.30.  Juli,  Aug.  S.  161.  — Behrend  und  Molden- 
hauer,  ii,  ined.  chir,  Jourii.  des  Ausi.  1830.  Mai  S.  144. 

qui  post  aliquot  annos  ex  hydrojpe,  xui  iiid6les  corpo> 
ris  in  sarcoma  degenerata  illa  suberat,  mortem  subiit. 
Terjiiam  resectionem  adhibuit  mense  Novembri  anni 
1830  in  muliere  55  annorum,  propter  vitium  sarcomato- 
sum;  atque  Hrimestri  interposito,  sanata  evasit  illa. 

Atque  etiam  Dupuytren  (1)  hanc  operationem  in. 
homine  quodam  38  annorum,  ob  tumorem  canceraticum, 
ovi  amplitudinem  aequantem,  felici  cura  eventu  peregit. 

Maxillae  superioris  dextrae  resectionem  Jaeger  (2) 
mense  Augusto  anni  1830  perfecit  in  viro  46  annorum, 
propter  cariem  copulatam  cum  crassitic  tanquam  'callosa 
et  exulceratione  carcjnode  et  genae  et  labiorum,  post 
rheumatismum  praegressum  exortis;  etenim  antri  High- 
I mori  parietem  anticum,  superiorem,  lateralem  utrumque 
totos,  os  nasi  sinistrum  totum,  ossis  zygomatici  dimidium 
secando  removit,  ita  ut  nonnisi  fornix  palatinus  et  pars 
aliqua  processus  alveolaris  remanerent.  Summa  autem 
laus  de  resectione  maxillae  superioris  inter  recentissi- 
mos  Cei.  Dieffenbach  (3)  debetur.  Hic  enim  insignis 
vir  non  solum  permultas  vel  gravissimas  operationes  ejus 
generis  felicissimo  cum  eventu  peregit,  verum  etiam  in- 
geniosissime fructuosiores  eas  reddidit.  Qualia  vero 
emolumenta  ejus  operandi  ratio  afferat,  infra  explicabimus. 

(1)  Journ.  complem.  du  Dict.  des  scienc.  med.  T.  XXXIll. 
p.  269.  Paris  1829. 

(2)  Tlieor.  prakt.  Handb,  der  Chirurg,  Lerausg.  v.  Rusi.  Bd. 
VI,  9erl.  1832 

(3)  Ueber  die  Reseklion  der  GesichlsknocLen  , von  Prdf.  J.  ' 
F.  Dieffenbach  in  Berlin,  in  der  Zeitschrift  ftir  die  gesammte 
Medizin  mit  1>es.  Riicksicht  auf  Hospitalpraxis  und  ausi.  Lilerat, 
Herausgeg.  Ton  Fricke  und  Oppenheim,  Bd,  VI,  S.  145— 162. 
Hainb.  1838. 

QUANDO  OPERATIO  INDICETUR. 

Sequuntur  vitia,  quae,  maxillam  superiorem  occu- 
pantes, operationis  instituendae  signa  dant: 

1)  Caries; 

2)  Exostoses  penitus  inhaerentes; 

3)  Polypi  ossa  offendentes; 

3)  Tumores  ingenti  amplitudine,  maligni:  osteostea- 
toma,  steatoma,  osteosarcoma,  sarcoma,  fungus  medulla- 
ris, fungus  haematodes,  fungus  melanodes. 

I 

QUANDO  OPERATIONI  CONTRADICATUR. 

Vires  aegroti  prostratae,  omne  omnino  vitium,  quod 
per  totum  sinum  maxillarem  cranii  basi  tenus  effusum 
est,  huic  operationi  contradicunt  eandemque  respuunt. 

PROGNOSIS  ET  EVENTUS. 

Prognosis  omnino  haud  infausta  praesagienda  est, 
licet  encheiresis  illa  graviter  corpus  universum  offendat. 
De  even^  autem  in  genere  illud  affirmari  potest,  post 
resectionem  malum  multo  rarius  esse  recidivum,  quam 
post  exstirpationem  canceris  glandularum  vel  fungi  alia- 
rum partium. 

Priusquam  vero  operationem  aggrediaris,  instrumen- 
torum et  fasciarum  apparatum  accurate  ad  illam  accom- 
modatum habeas,  necesse  est-  Sunt  autem  necessaria 

1)  Scalpella  pluria  solida, 

2)  Supellex  ligatoria  et  adhaesiva, 

3)  Serrulae  plures,  e quibus  culter  serratus  maxime 
convenit,  forfex  et  forceps  pro  ossibus  resecandis,  scal- 
pella ancipita,  falciformia,  aut  Desaulti  scalpellum  fal- 

ciforme,  aut  Textoris  b^evc  ail  faciem  incurvatum  scal- 
pellum, plana  vel  concava  scalpra. 

4) .  hamuli  et  obtusi  et  acuti, 

5)  ferra  candentia  parvula, 

6)  Spiritus  vini  atque  pulvis  stypticus, 

7)  Syrinx  parva. 

Tum  videndum  est,  ut  aptus  sit  aegroti  situs.  Ne- 
que. debet  ille  cubare,  sed  sedili  supersedeat,  necesse 
est,  ne  sanguis  in  fauces  demittatur  ideoque  suffocatio 
inducatur. 

Deinde  adjutores  ita  sunt  distribuendi,  ut  unus  eo- 
rum pone  aegrotum  collocetur,  ad  ejus  caput  sustinen- 
dum arteriarumque  comprimendarum  causa,  si  quae  san- 
guinem nimium  prosilire  sinant;  alteri  genibus  innixi 
truncum  et  extremitates  aegri  fixa  teneant,  et  reliqui  duo 
chirurgo  operanti  assistant.  > 

Quo  facto,  cutis  et  musculi  inciduntur, 
sive  maxilla  superior  denudatur. 

Cum  vero  in  eo'  operandi  ratio,  qualem  Prof.  D i e f- 
fenbach  instituere  consuevit,  ab  aliis  iisdemque  magnis 
chirurgis  maxime  discrepet  differatque,  cumque  ex  hac 
ipsa  diversitate  differentiaque  summa  proficiscantur  emo- 
lumenta; liceat  mihi  et  varias  diversasque  operandi  me- 
thodos universas  illas  quidem  et  praeceptoris  eximii  pro- 
priam persequi. 

Cutis  musculorumque  incisura  omnino  tum  solum- 
modo instituitur,  cum  sedes  mali  eam  requirit,  id  est, 
cum  non  nisi  per  illam  aditus  ad  vitiatam  ossis  partem 
patet.  Cum  malum  v.  c.  ei  loco  inhaeret,  quo  utrius- 
qne  maxillae  superioris  facies  laterales  inter  se  coale- 
scunt, sub  spina  nasali  anteriore;  tum  non  opus  est 

persecare  labium  sup<?rius  ad  angulos  aut  in  media  ejus 
parte,  sed  allevatis  illis  aut  hamulorum  duorum 'obtuso- 
rum aut  digitorum  ope,  locis  insertionis  ab  osse  sepa- 
rantur, deinde  ad  limites  tumoris  persecatur  membrana 
oris  mucosa  tam  antica  atque  superior,  quam  inferior 
atque  postica,  osse  tenus. 

Vitio  alterutrius  lateris  magis  sursum  et  retrorsum 
vergente,  labium  superius  inde  ab  suo  angulo  oris  sur- 
Isum  perscindebatur.  Insidente  autem  malo  prope  den- 
tem incisorem  postremum  usque  ad  tertium  vel  quartum 
Uentem  molarem  et  marginem  orbitalem  inferiorem,  gena 
inde  ab  angulo  oris  lateris  affecti  sursum  et  introrsum, 
versus  marginem  interiorem  musculi  zygomatici  majoris 
usque  ad  masseteris  marginem  anteriorem  discindebatur. 
Illaeso  tamen  ductu  Stenaniano,  cujus  ostium  in  in- 
jleriore  lobo  integer  exstitit.  Quando  tumor  admodum 
latus  erat,  labium  superius  trans  alam  nasi  usque,  deinde 
gena  extrorsum,  persecabatur.  Lobus  inde  factus,  sur- 
um et  extrorsum  a facie  anteriore  sinus  maxillaris  cul- 
;ro  sejungebatur.  Simili  modo  Lisfranc  lobum  tri- 
quetrum effecit,  quem  sursum  reflexit.  Versante  autem 
malo  supra  tertium  et  quartum  dentem  molarem,  sectio 
vansversa  inde  a musculo  massetere  ordiunda  laudatur. 
Ita  tamen , ut  ductus  salivarius  lobo  superiori  insit. 
I^raeterea,  tumoris  amplitudine  admodum  magna,*  etiam 
jtectio  cruciformis  instituebatur;  sicut  Syme  unam  ind- 
ituram ab  angulo  oris  ad  os  zygomaticum  usque,  alteram 
ib  interno  orbitae  angulo  ad  maxillae  inferioris  angu- 
om  usque  perduxit.  Itemque  Jaeger  ab  oris  angulo 
Ijrans  os  zygomaticum  usque,  deinde  a radice  nasi  ad 
parginem  usque  maxillae  superioris  inddit. 

1q  his  variis  operandi  rationibus  lobi  semper  ab 
osse  accurate  solvebantur,  vasa  sanguifera  majora  liga- 
bantur, lobi  superiores  ab  inferioribus  ope  obtusorum 
hamulorum  aut  digitorum  diducebantur,  orisque  mem- 
brana mucosa  et  superior  et  inferior,  ad  limites  tumoris, 
per  scalpellum  rectum  idemque  convexum  osse  tenus 
perscindebatur. 

Conspicientibus  nobis  uno  tanquam  intuitu  has  om- 
nes diversas  cutem  musculosque  incidendi  methodos,  sa- 
tis apparet,  genam  ergo  etiam  nervum  facialem  perse- 
cari; inde  paralysi  alterutrius  lateris  facialis  oriri,  et 
inde  quam  facillime  etiam  fieri  posse,  ut  ductus  Steno- 
nianus  laedatur. 

Celeb.  Dieffenbach  ab  initio  quidem  eadem  usus 
est  operandi  ratione,  persecuit  nimirum  genam,  cum  res 
exigeret,  eodem  modo,  quo  illi,  ergo  eodem  cum  eventu; 
sed  mox  in  mentem  ejus  praeclara  illa  cogitatio  venit, 
ut  laesio  ductus  Stenoniani  tuto  avertatur  et  paralysis 
alterutrius  lateris  facialis  declinetur,  necesse  esse,  in 
media  facie  p.^erscindatur.  Quod  mente  agitaverat, 
id  brevi  post  manu  peregit:  mediam  faciei  lineam  stri- 
cte secutus,  primum  nasum  labiumque  superius  secun- 
dum longitudinem  insecuit,  tum  sectionem  transversam 
parvulam  interniam  orbitae  angulum  versus  instituit,  par- 
tibusque mollioribus  ejusdem  lateris  allevatis  et  ab  osse 
solutis,  operationem  denique  absolvit  cum  eximio  suc- 
cessu, neque  enim  ulla  paralysis  inducta  est. 

Chirurgus  noster  ingeniosus  postea,  ubicunque  ad 
tollendum  malum  incisione  cutis  musculorumque  opm 
erat,  eadem  operandi  methodo  cum  eodem  eventu  se 
eundo  utebatur,  tum  quoque,  cum  matum  posteriori  genai 

parti  inhaerebat,  quare  facium  est,  ut  summa  ei  laus 
de  ratione  resecandae  maxillae  superioris  debeatur. 
Etenim  dimidiam  faciem  paralyticam,  post  opei^ationcm 
remanentem  malum  idque  magnum  esse,  quod  homini 
vitae  amoenitatem  demere,  eique  speciem  tanquam  apo- 
plectici  imprimere  possit,  nemo  certe  negabit;  itemque, 
ductus  Stenoniani  laesionem  fistulam  salivariam  et 
longinquam  et  sanatu  difficilem  relinquere,  satis  no- 
tum est. 

Ast  objiciet  forte  quis,  facile  illam  operandi  metho- 
dum efficere  posse,  ut  oculus  omnino  pereat,  ut  ectro- 
pium palpebrae  inferioris  fiat,  ut  epiphora  ad  sanandum 
difficilis  remaneat,  quae  profecto  detrimenta  nullo  modo 
compensentur  emolumentis  inde  oriundis,  quod  illa  ope- 
randi methodus  et  paralysin  facialem  evitet  et  ductui 
Stenoniano  tuto  parcat , praesertim  cum  reputemus, 
paralysin  facialem  temporis  decursu  desinere  posse. 

Ad  primum  locum  respondeo,  oculum  magis  videri 
periclitatum,  quam  esse,  bulbum  ipsum  haud  violari 
et  apta  curatione  facile  impediri  posse,  quominus  in- 
flammatio propagetur  in  illum.  Quod  vero  alterum  at- 
tinet, est  sane  ectropium,  si  exortum  fuerit,  malum  ido- 
neis remediis  facile  tollendum.  .Sola  epiphora  malum 
est,  quod,  si  remanserit,  curatu  haud  facile  est;  attamen 
exiguum  est,  paucas  modo  molestias  secum  fert,  mavult- 
que  aeger  illud  pati,  quam  faciem  dimidiam  paralyticam, 
quam  nervus  facialis  perscissus  et  relinquit  et  relinquere 
debet.  Nervi  enim  dissecti  vim  perducendi  iterum  non 
assumunt  propterea,  quia  ne  accuratissima  quidem  reu- 
nione  nervorum  persectorum  singulas  fibras  primitivas 
tam  stricte  conducere  et  conglutinare  valemus,  ut  suam 

quaeque  fibra  primitiva  attingat,  quod  perquam  neces* 
sarium  est,  ui  vis  ductionis  denuo  locum  habeat,  quo- 
niam fibrae  primitivae  in  longitudinem  solam,  non  vero 
in  latitudinem,  perducunt.  Quem  strictiorem  contactum 
efficere  utique  nobis  contingeret,  nisi  nervi  facialis  sin- 
guli rami  admodum  teneri  ac  tenues  essent,  siqne  hic 
locus  nervis  solidioribus  gauderet.  Fieri  quidem  potest 
casu  aliquo,  ut  una  altcriivc  fibra  primitiva  sibi  re- 
spondens tam  arcte  concrescat,  ut  iterum  munere  suo 
perducendi  fungatur,  ideoque  paralysis  ih  aliqua  parte 
temporis  decursu  nonnihil  imminuatur;  attamen  hic  sum- 
mus est  eventus,  quem  exspectare  nobis  licet. 

EXCISIO  MAXILLAE  SUPERIORIS  VITIATAE. 

Nulla  certa  ac  definita  praecepta,  quibus  illa  jubea- 
tur, praescribi  posse,  sed  potius  esse  chirurgi  cuj usque 
in  singulis  casibus , " pro  sede  ct  amplitudine  mali,  judi- 
care et  discernere,  quonam  modo  haec  operationis  pars 
absolvenda  sit,  per  se  intelligitur.  Genere  tamen  tan- 
quam  norma  illud  constitui  potest: 

Ope  cultri  serrati  (1),  sive  alius  serrulae  alicujus, 
binae  incisurae  sursum  convergentes,  figurae  A similes, 
instituantur.  Ubi  tumor  mollis  est,  scalpro  concavo 
acuto  uti  licet,  quod  fortiter  apprimatur.  Cum  tumor 
latam  basin  exhibet,  primum  binae  incisiones  sursum  in- 
stituantur, tum  auferatur  pars  intermedia  per  sectionem 

(l)  Cultrniii  serraliim  utilissimum  esse  et  maxime  omveiiieii 
lein,  experientia  satis  probavit.  .Serra  Heyana  lamina  nimis  brevi 
praedita  est,  ejusque  margines  convexi  aci  serrandum  non  accom- 
modati siinl.  Ob  spongiosam  ossium  naturam  neque  Graefii  ‘ 
neque  Charrierei  serra  circularis  neque  lleynii  serra  catenata 
in  usum  vocari  queunt. 

(ransversam  ope  serrulae  versatilis,  aut  serrae  Tliaete- 
i rianae  aut  Machcllianae,  aut  ope  forcipis  acutae  aut 
caeli.  .Spinae  ossis  prominentes  volsella  aut  lima  de- 
mantur; sanguinis  fluxus  ex  osse  spiritu  vini  aut  ferro 
candente  acuformi  sistatur.  Atque  interdum  etiam  mal- 
i leus,  scalprum,  serra  Columbati  utilia  sunt  adminicula, 
i VULNERIS  REUNIO. 

Ubi  sanguinis  fluxus  coercitus,  vulnusque  expurga- 
tum est,  tum  labia  vulneris  adducantur  et,  ubicunque 
I fieri  potest,  per  suturam  circumvolutam,  qualem  Pr. 
i Dieffenbach  determinavit,  sive  per  suturam  nodosam 
acubus  tenuioribus  instituendam  arcte  conjungantur  et 
conglutinentur.  Quamdiu  suturae  impositae  sunt,  nulla 
I amplius  deligatione  opus  est ; sin  autem  palpebra  infe- 
rior longius  recedat,  eam  linteo  carpto  et  aliquot  em- 
[ plastris  adhaesivis  superpositis  ad  infraorbitalem  maxil- 
: lae  superioris  partem  apprimere  convenit. 

EVENTUS  ADVERSI. 

jl 

! o)  Inter  operationem  chirurgicam  incidere  pos- 

sunt hi,  qui  sequuntur: 

1)  Laesio  arteriae  maxillaris  internae;  quae  si  in- 
ciderit, ligaturam  poscit,  aut,  si  id  fieri  non  possit,  li- 

j gaiuram  Carotidis. 

2)  Ingens  haemorrhagia  ex  parenchymate,  quae  spi- 
i ritu  vini  aut  ferro  candente  sistatur. 

.3)  Vitium  ad  basin  cranii  proserpiens,  quod  opera- 
tionem absolvere  non  patitur. 

4)  Ulcerosa  et  callosa  genarum  conditio,  qua  sub- 
stantia amittatur  necesse  est.  Margines  resecti,  genis 
labiisque  ab  osse  sejunctis  et  sectioiiibus  protractis, 
conglutinari  debent.  Quod  si  fleri  non  possit,  aperturam 

genao,  postpaqiiam  tumor  imminutus  fuerit,  aut  opera- 
tione labii  leporini,  aut  meloplastiee  concludere  licet. 

h)  Post  operationem  absolutam 
evenire  possunt  , 

, 1)  Haemorrhagia.  • ' 

2)  Inflammatio  vehemens  faucium,  aut  oculi,  aut 
cerebri.  Adhibenda  est  methodus  stricte  antiphlogistica, 
sanguinis  detractiones  et 'universales  et  topicae  insti- 
tuantur, epithemata  .frigida^^rnoveantur,  vincula,  neces- 
sitate urgente,  solvantur. 

3)  Excrescentiae  fungosae  et  crebriores  mali  reditus;  t 
sunt  autem  comburenda  ferro  candente. 

4)  Paralysis  musculorum  faciei  et  palpebrarum.  ■ ' 

5)  Fistula  salivalis;  mala  autem  postrema  utraque  'f 

declinat  operandi  methodus  Cei.  i e ffcn  b ach,  quam  ' | 
supra  exposui.  | 

' CURATIO  POST  OPERATIONEM. 

Inflammatio  coercenda  est,  nc  ultra  limites  inflam-  , 
mationis  adhaesivae  excedat,  neve  in  suppurationem  . 
abeat.  Caput  igitur  alte  collofalum  sit,  frigidaque  epi-  ^ 
themata  ad  id  faciei  latus  admoveantur,  qhod  operatio- 
nem perpessum  est.  Tertio  aut  quarto  die  vincula  sol-  I 
vantur,  novaque  emplastra  adhaesiva  et  apta  deligatio 
imponantur.  Denique  collutio  oris  assidua  adhibeatur. 

Jam  vero  sequuntur  historiae  resectionum  maxillae 
superioris  aliquot,  quas  Ccl.  Dieffenbach  paragentem 
ipse  vidi , quarumque  decursum  diligenter  observavi. 
Quas  hic  referre,  eo  magis  consentaneum  esse  puto, 
quo  melius  ex  iis  methodum  hujus  summi  viri  numeris 
omnibus  perspicere  licebit. 

No.  1. 

Augusta  S.,  21  annorum,  robusto  corporis  habitu, 
ante  hos  12  annos  sub  gena  lateris  sinistri  tumorem 
parvum,  durum  percepit.  Tumor  immobilis,  circum- 
iscriptus,  cutis  cum  obtegens  integra  erat.  Temporis 
decursu  tumor,  cujus  causam  aegra  nullam  culpare  po- 
tuit, adeo  increvit,  ut  jam  semel  ante  annum  in  nosoco 
mio  Caritatis  hujus  orbis  aegrota  auxilium  peteret,  quod 
non  adepta  est,  quoniam  operationem  chirurgicam  plane 
respuerat.  Cum  d.  lOmo  m.  Maji  huc  rediret  ad  sub- 
jiciendum se  operationi  chirurgicae,  tumor  pugni  ampli- 
tudinem aequavit,  multumque  extrorsum  prominuit.  Cum 
immobilis  esset,  vix  dubium  luit,  quin  vitium  ossi  in- 
haereat, atque  exploratio  accuratior  declaravit,  corpus 
maxillae  superioris  et  os  zygomaticum  atque  processum 
orbitalem  et  palatinum  morbose  tumida  esse  eaque  tu- 
morem illum  Constituere.  Temporis  longinquitas,  qua 
'opus  fuit,  ut  tumor  in  eam,  quam  nunc  praebuit,  ma- 
gnitudinem incresceret,  et  integra  corporis  universi  -va- 
letudo, et  durities  eximia  illa,  suspicioni  vitii  maligni 
in  antro  Ilighmori  versantis  repugnarunt  et  contra 
dixerunt,  sed  potius  suspicionem  mere  hypertrophiae 
telam  osseam  partium  affectarum  occupantis  moverunt. 
Quare  sperare  licebat,  fore  ut  resectio  partium  hyper- 
trophia correptarum  secundo  eventu  ornetur. 

OPERATIO  IPSA  IIOC  MODO  PERACTA  EST. 

Duabus  cutis  sectionibus,  quarum  una  ab  externo 
oculi  sinistri  angulo  versus  nasi  radicem,  altera  ab  ea 
supra  nasi  dorsum,  perque  ejus  septum  et  labium  supe- 
rius decurrit,  magnus  factus  est  lobus,  quo  cultro  so- 
f luto  et  extrorsum  reflexo,  totus  ossis  tumor  denudatus 

conspiciebatur.  Subinde  ope  serrulae,  parvae,  lobo  com- 
presso sistendae  haemorrhagiae  caus^,  totus  tumor  re- 
sectus est.  Arteria  parvula  sanguinem  ex  incisura  emit- 
tens torquenda  fuit.  Tum,  nullo  impedimento  obstante, 
statim  19  suturis  circumvolutis  lobus  cutis  affixus  est, 
pauco  linteo  carpto  inter  buiic  et  locum  sectionis  inter- 
posito. Striae  emplastri  adhaesivi  aliquot  palpebram 
inferiorem  appresserunt,  eaedemque  suturis  adjumento 
fuerunt. 

Renisus  sive  reactio  non  tanta  evasit,  quantam  pro 
laesione  tam  gravi  corpori  inflicta  crederes.  Epithemata 
frigida  dolores  valde  sedabant.  Pro  usu  interno  nitrum 
cum  natro  sulphurico  in  decocto  Althaeae  porrigebatur. 
Ope  enematum  alvus  semper  commode  dejecit.  Die  13mo 
mensis  Maji,  ergo  tertio  ab  operatione  die  suturae  sol- 
vebantur, quo  factum  est,  ut  curatio  per  primam  intcti- 
iionem  perfecta  eveniret.  In  solo  interno  oculi  angulo, 
ubi  duae  suturae  nodosae  adhibitae  erant,  concisio  quae- 
dam facta  est.  Lobus  tamen  tam  graviter  inflammatus 
erat,  ut  15  hirudines  admoveri  opus  esset.  In  epithe- 
matum frigidorum  locum  nunc  usus  aquae  saiurninae 
successit.  Facies  interna  illius  lobi  cutanei  laudabiliter 
nunc  suppuravit.  Munditiei  gratia  crebra  , ablutio  per 
aquam  tepidam  jussa  est. 

Die  31mo  Maji  sanatio  vulnerationis  per  gravem 
illam  operationem  chirurgicam  inductae  proxima  institit. 
Suppuratio  in  cavo  oris  paene  prorsus  evanuit,  sparsis 
enim  tantummodo  locis  adhuc  apparuit.  Delendum  au- 
tem fuit,  quod  ea  genae  pars,  quae  tumoris  maxime  pro- 
minenti parti  respondebat,  ob  tenuitatem  nimiam  in  plu- 
res  introrsum  versas  plicas  se  contraxit,  quo  pariter  te- 

<ra  faciei  tlcformitas  effecta  erat.  Quam  ad  tollendam 
consilium  captum  est  excidendi  illas  plicas,  dummodo 
aegrota  aliquid  recrearetur.  Dens  caninus  lateris  sini- 
stri ultimis  diebus,  cum  protrusus  ex  serj^  dentium 
aspectum  deformem  afferret,  exemtus  est.  Palpebra  in- 
ferior lateris  affecti  mensis  decursu  satis  vehementer 
foras  versa  fuit.  Quod  ectropium  ut  tolleretur,  usus 
acidi  sulphurici  propositus  est.  Aegrota  omnino  com- 
mode se  habuit.  ♦ 

Die  15mo  Junii.  Postquam  primis  Junii  diebus,  fa- 
ctis sectionibus  duabus  ovatis,  locum  illum  introrsum 
contractum  amplectentibus , genae  pars  excisa  fuit,  5 
fibulae  cruentae  impositae  sunt,  ut  sanatio  per  primam 
intentionem  fieret.  Per  hanc  encheiresin  levem  gravis 
illa  deformitas,  quam  tot  plicae  in  ipsa  media  gena  effi- 
ciebant, sublata  quidem  est,  atque  aspectus  aegrotae  ex- 
inde optimus  evasisset,  nisi  prima  intentio,  quod  dolen- 
dum  est,  solis  in  extremitatibus  ambabus  vulneris  suc- 
cessisset, reliqua  autem  pars,  fibulis  remotis,  in  suppu- 
rationem degenerasset,  quae  partim  etiam  ad  internam 
genae  superficiem  perstitit.  Locus,  ubi  os  antea  rese- 
ctum fuit,  tantopere  dolorificus  erat,  ut  aegrota  affirma- 
ret, se  inter  posteriorem  levem  encheiresin  chirurgicam 
certe  tantos  dolores  perpessam  esse,  quam  in  priore 
graviore.  Atque  adhucdum  attactus  illius  loci  per  cu- 
tem eum  obtegentem  vehementes  movet  dolores. 

Die  30mo  Junii.  — Cum  suppuratio  vulneris  ex 
resectione  admodum  copiosa  suppeditaret,  atque  etiam 
pus  ex  altitudine  prodiret,  quin  locus  suppurans  inde 
ab  ore  attingi  posset,  compressio  in  genam  per  empla- 
strum adhaesivum  adhibita  est,  ne  suppuratio  latius  pa- 

teat.  Id  quod  contigit  quidem,  sed  substantia  genae 
circa  cicatricem  inchoatam , posteriore  enclx,eiresi  indu- 
ctam, tantopere  consumpta  est,  ut  cicatrix  nonnisi  circi- 
ter lineae  dimidiae  crassitie  praedita,  rursus  introrsum 
contracta  exi  stat. 

Praeter  hoc  malum  etiam  palpebra  inferior  lateris 
affecti  jam  ingenter  intumuit  et  rubuit  eam  ob  causam, 
ut  videtur,  quod  de  osse  serra  exsecto  lamina  aliqua 
adhuc  eliminanda  inflammationem  partium  suprajacen- 
tium  excitat.  Ectropium  adhucdum  idem.  Ad  exfolia- 
tionem lamellarum  ossis  promovendam,  cataplasmata  lo- 
cis intumescentibus  nunc  applicantur.  Ceterum  aegra 
omnino  satis  bene  valet. 

Etsi  operationis  posterioris  eventu  adverso  factum 
est,  ut  deformitas  satis  gravis  adhuc  supersit,  tamen 
optimo  jure  dici  potest,  aegram  ex  operatione  aspectum 
multo  meliorem  adeptam  esse,  quem  temporis  c^^cursu 
optimum  fore  arbitramur,  dummodo  nobis  contigerit,  id 
quod  exspectare  licet,  et  ectropium  tollere,  et  iterata  re- 
sectione illius  introrsum  contracti  loci  in  gena  deformi- 
tatem inde  profectam  exstinguere. 

No.  II. 

H.,  mulier  maritata,  51  annorum,  constitutione  haud 
admodum  robusta,  malo  corporis  habitu,  spatio  biennii 
ter  operationi  chirurgicae  ad  exstirpandum  tumorem  ex 
antro  Higbmori  se  subjecit.  Nunc  vero  eodem  consilio 
nosocomium  Caritatis  adiit.  Exploratione  instituta,  gena 
dextri  lateris  sursum  nasum  versus  oculosque  valde  tu- 
mida conspiciebatur,  non  dolens,  colore  livido  pclluccntc, 
sub  tactu  fracida.  Bulbus  oculi  dextri  valde  sursum 
versus  propulsus,  ejusdemque  oculi  acies  admodum  exi- 

gna.  Foramen  nasale  dextrum  tumore  stricte  compres- 
sum; in  medio  naso  cicatrix,  operatione  novissima  reli- 
cta, cernebatur.  Pariter  maxillae  superioris  processus 
palatinus  versus  oris  cavum  tumidus,  concavus,  fracidus 
sub  tactu,  colore  tamen  naturali,  apparuit.  Ex  alveolo  dentis 
aliquo  massa  sarcodes,  mollis,  non  dolorifica,  prominuit. 

Si  diagnosis  vitii  operationibus  chirurgicis  antea 
adhibitis  non  jam  stabilita  et  firmata  esset,  sedes  ta- 
men tumoris  in  antro  Highmori,  dolor  exiguus,  molli- 
ties, color,  pertinacia  mali  post  tertiam  exstirpationem 
reversi,  consortium  corporis  universi,  quod  et  pallore 
faciei  et  statu  febriculento  cernitur  — nimis  testantur 
probantque  fungum  haematodem,  quam  ut  de  veritate 
hujus  diagnosis  dubitari  possit. 

Statuit  aegrota  quartae  operationi  se  subjicere,  quae 
d.  sexto  Junii  suscepta  est. 

Duae  in  cutem  sectiones  factae  sunt,  sicut  in  illa 
operatione,  quam  antea  descripsi;  et  quidem  una  ab  an- 
gulo externo  oculi  dextri  ad  radicem  nasi,  altera  hinc 
per  nasum  labiumque  superius.  Lobus  inde  factus  par- 
iter solvebatur  et  reflectebatur,  ut  sinus  maxillae  supe- 
rioris ope  scalpelli  et  serrae  aperiretur,  et  excrescentiae 
fungosae  quam  accuratissime  amoverentur.  Subinde  fer- 
ris candentibus  duobus  adhibitis  superficies  vulneraria 
in  escharam  conversa  est,  sinus  linteo  carpto  sicco  in- 
fartus, lobus  cutaneus  partim  per  suturam  nodosam,  par- 
tim  per  sut.  circumvolutam  cum  partibus  integris  re- 
conciliatus et  conglutinatus  est.  Continuo  post  opera- 
tionem absolutam  epithemata  frigida  in  usum  vocata, 
per  plures  dies  continuata  sunt.  Pro  tanta  oflensione 
corpori  inflicta  ne  hic  quidem  renisus  satis  vehemens 


26 


exortus  est.  Pulsas  paullo  crebrior,  quam  ante  opera- 
tionem institutam.  Lobus  cutaneus  tamen  satis  multum 
intumuit.  Cum  d,  8vo  Junii  palpebrae  oculi  dextri  in- 
genter  oedematosae  factae  essent,  in  locum  aquae  frigi- 
dae aqua  saturnina  tepida  successit.  Sanatio  per  pri- 
mam intentionem  mirifice  contigit;  in.  solo  oculi  interno 
angulo  aliquid  suppurationis  accidit.  Die  nono  omnes 
suturae,  tribus  acubus  exceptis,  removebantur.  Ob  ocu- 
lum dolentem  octo  hirudines  prope  illum  admotae  sunt, 
ex  quo  dolores  remittebant.  Conjunctiva  tamen  oculi 
in  chemosi  remansit.  Interne  hactenus  nihil  medicamenti 
assumsit  aegra;  ad  alvum  aperiendam,  non  nisi  semel 
Cochlear  olei  Ricini  porrectum  est.  Ad  munditiem  ser- 
vandam ablutione  oris  crebra  usa  est  aegra,  et  sedulo 
gargarizare  jussa  est. 

Cum  vero  mensis  decursu  muci  secretio  in  ore  in- 
gentet  augesceret  et  foetere  inciperet,  infusum  chamo- 
millae hucusque  ut  gargarisma  adhibitum  cum  solutione 
calcis  chloricab  diluta  mutatum  est,  ^uo  factum,  ut 
foetor  oris  mox  evanesceret  et  multum  levaminis  aegrae 
afferretur.  Ad  lOmum  usque  diem  m.  Julii  suppuratio 
in  ore  paene  proi’sus  desiit.  Sed  ad  latus  externum  fa- 
ciei vulnerariae  rursum  emergit  locus  suspiciosus,  colo- 
rem lividum,  melanosi  simillimum  exhibens,  merito 
suspicionem  mali  redeuntis  movens,  id  quod  pro  ma- 
lignitate fungi  melanodis  notissima  haud  mirum  est. 
Jam  ipsa  aegrota  valde  dubitat,  quin  malum,  quo  labo- 
ret, unquam  funditus  tolli  possit,  et  in  animi  demissione 
ex  hac  opinione  orta  praecipue  causa^  ponenda  est,  cur 
aegra  omnino  hucusque  semper  se  inalc  habuerit.  ,Sem- 
per  enim  de  anorexia,  agrypnia,  alvi  difficili  dejectione, 

imprimis  alalla,  quanquam  nunc  quidem  loquela  lauda- 
bili utitur.  Quaecunque  remedia  ei  porrecta  sunt,  mo- 
lestiae 'et  foetor  oris  non  recesserunt,  quanquam  lingua 
semper  pura  evasif. 

Ad  alvum  movendam  porrectum  est  Inf.  Rhei,  tum 
Electuarium  lenitivum,  et  quanquam  remedia  haec  satis 
profecerunt,  aegra  tamen  ob  animi  effectum  illa  aegre 
tulit.  Rheo  igitur  deposito,  pulverem  aeroferum,  tum 
acetum  aromaticum  cum  aquae  partibus  aequalibus,  de- 
nique aquam  Selteranam  porrexerunt.  Hanc  posterio- 
rem aegrota  lubentissime  assumsit,  quam  optime  sibi 
convenire  affirmavit.  Quam  ob  rem  adhucdum  adhibe- 
tur. Chemosis  conjunctivae  oculi  dextri  partim  nunc 
quoque  exstat;  palpebra  inferior  nondum  cum  strato 
subjaccaite  coaluit,  e vulnere  tamen  papillae  carneae 
commode  prodeunt,  et  conglutinatio  mox  exsp.ectanda  est. 
Acies  oculi  dextri,  ante  operationem  hebetata,  jam  me- 
lior reddita  est.  Genae  dextrae  tumor  jam  nullus  cer- 
nitur, ita  ut  dextra  gena  ab  sinistra  vix  abhorreat  (praeter 
deformitatem  illam,  quam  palpebra  nondum  sanata  efficit). 
No.  m. 

A....,  mercator,  43  annorum,  robusta  corporis  con- 
stitutione , ante  unum  annum  crebris  odontalgiis  vexa- 
tus, ab  chirurgo  dentiduco  quodam  auxilium  petiit.  Hic 
dentem  maxime  dolorificum  exemit  aegrotumque  monet, 
ut  curaret  tumorem,  qui  alveolis  inesset,  quam  cclclc- 
rime  auferendum.  Aeger  tamen  id  continuo  facere  no- 
luit, arbitrans,  tumorem  sua  sponte  evaniturum  esse; 
cum  autem  tumor  magis  magisque  augesceret,  chirur- 
gum adiit,  qui  hunc  una  cum  alveoli»  quibusdam  exstir- 
pavit, sed  sine  successu;  malum  enim,  adhibitis  omni- 

bus  internis  et  externis  remediis,  semper  rediit.  Tum 
aeger  Berolinum  se  contulit,  auxiliumque  Ccl.  Dief- 
fenbach  petiit,  cujus  benevolentiae  occasionem  videndi 
aegrotum  et  operationem  institutam  debeo. 

Exploratione  adhibita,  gena  sinistra  supra  antrum 
Highmori  et  versus  nasum  processumque  zygomaticum 
vehementer  tumida  conspiciebatur,  non  doloriflca,  tactu 
fracida,  colore  paullum  livido.  Cavum  nasi  sinistri  tu- 
more infartum  fuit.  Ore  aperto,  totus  fere  processus 
alveolaris,  qui  omnibus  fere  dentibus  carebat,  aeque  ac 
processus  palatinus  in  molfem  spongiosam  lividamque 
mutatus,  porro  processus  palatinus  ad  cavum  oris  de- 
pressus et  concavus  apparuit.  Ex  his  recte  colligi  potuit, 
hic  quoque  morbum  in  antro  Highmori  versari  et  qui- 
dem ad  fungum  hacmaiodem  referendum  esse. 

Cei.  Dieffenbach  operationem  ab  incisione  faciei 
incepit,  dum  nasum  labiumque  superius  eodem  modo, 
quo  in  casibus  supra  relatis,  persecuit.  Sectio  trans- 
versalis superior  in  rimam  palpebrarum  et  inferiorem 
palpebram  facta  est,  dimidium  nasi  cum  gena  labio- 
que superiore  ab  ossibus  mollioribus  solutum  est,  us- 
que adeo  donec  muscul.  masseter  aperte  ante  oculos  po- 
situs erat.  Deinde  operator  primum  per  hrmum  scal- 
pellum processum  alveolarem  persecuit,  in  nasum  pene- 
travit, transverse  secuit  processum  versus  zygomaticum, 
hac  ratione  abstulit  magnam  partem  parietis  antri  Iligh- 
mori  antici,  qui  partim  jam  perfractus  erat,  exstirpa- 
vitque  hoc  modo  amplam  vitii  partem.  Tum  per  cul- 
trum serratum  totum  fere  processum  alveolarem,  partem- 
que processus  zygomatici  abstulit;  processum  palatinum 
velo  palatino  tenus  tura  cultro  tum  forfice  resecuit.  Su- 

pcrficie  vulneraria  ope  syringis  et  spongiae,  et  ablutione 
oris  crebro  ab  aegroto  adhibita,  expurgata  iterumque 
explorata,  ferrum  candens  illi  admotum  est.  Sanguinis 
profluvium,  quod  omnino  haud  copiose  provenit,  mox 
desiit,  et  Cei.  Dieffenbach  reunionem  vulneris  faciei 
jam  suscipere  potuit.  Quam  ad  perficiendam,  20  sutu- 
ris opus  erat.  Cum  autem  palpebra  inferior  margini 
orbitali  inferiori  non  satis  accurate  se  affigeret,  sectio 
parva  inde  ab  angulo  externo  orbitae  ad  regionem  tem- 
poralem facta  est.  Inter  genam  et  maxillam  superiorem 
glomus  lintei  carpti,  vino  rubro  imbuti,  interpositum  est. 

Aeger  post  operationem  stare  adhuc  valuit;  potu  ad 
vires  reficiendas  ex  vino  aquae  immixto,  porrecto,  in  le-  ' 
ctum  delatus  est.  Curatio  interna  modice  refrigerans 
adbibebatur;  faciei  glacies  vesica  inclusa  imponebatur. 
Renisus  vel  reactio  in  boc  quoque  aegro  exigua  evasit. 
Quarto  ab  operatione  die  dimuHa  facies  per  primam  in- 
tentionem perfecte  sanata  fuit;  excepto  interno  orbitae 
angulo,  ubi  suppuratio  exigua  apparuit.  Cum  equidem 
aegrum  11  mo  ab  operatione  die  viderem  eum  extra  le- 
ctum, quem  jam  ex  aliquot  diebus  reliquerat,  jusculo  ct 
vino  rubro  utentem  inveni,  ad  quae  largiter  se  invitavit. 
Valetudinem  suam  aeger  laudavit.  Palpebra  inferior 
maxima  ex  parte  ossi  jam  se  affixit,  paullulum  tantum 
foras  vergens;  suppuratio  in  ore  laudabilis,  loquela  ta- 
men aegri  adhuc  valde  indistincta,  cui  malo,  si  uatura 
defectum  utique  permagnum  non  satis  compenset,  cor- 
pore ex  trichecho  probe  confecto  et  serie  dentium  cum 
lamina  palatina  instructa,  postea  succurri  potest. 

Denique  liceat  mihi,  hoc  loco  observationes  quas- 
dam, notatu  dignas  et  arti  medicae  fructuosas  afferre, 

quas  Cei.  Dieffenbach  ex  copia  locupletissima  et  ubec- 
tate  experientiarum  suarum  in  tractata  egregio  dcresc- 
ctione  ossium  faciei  deposuit.  In  plerisque  opera- 
tionibus, quas  instituit  ille,  ostcosarcomata  vel  fungi  ob- 
via erant.  - Antea  curationem  tam  internam  quam  exter- 
nam adhibebat,  scmper  tamen  sine  ullo  successu;  atque 
etiam  malum  inter  curam  per  menses  saepe  continua- 
tam semper  increscebat  et  invalescebat. 

^Mercurius,  Jodum,  Aurum,  Decoctum  Zittmanni 
praecipue  fuerunt  remedia,  quibus  vitium  devincere  ten- 
tabat,  externe  Extractum  Saturninum  purum  adbibebat, 
quod  interdum  utique  effecit,  ut  malum  insisteret. 

In  plerisque  aegris  fungus  ex  alveolo  aliquo  initium 
sumsit,  unde  neque  sinistrorsum  neque  dextrorsum  ad 
alterum  dimidium  alveolum  porrigebatur,  sed  communi- 
ter ad  vicinum,  tum  ad  proximum  et  hac  ratione  am- 
plius progrediebatur.  Raro  evenit,  ut  malum  in  utrum- 
que  latus  eodem  tempore  invaderet.  Dentis  evulsio  ra- 
pidius mali  incrementum  maxime  effecit.  Ccl.  Di,ef- 
fenbacb  illam  nunquam  suscepit,  sed  ipsos  aegrotos 
audivit  querentes,  fungum  scmper  continuo  post  evul- 
sionem dentis  increvisse. 

Quando  processus  alveolaris  primum  magna  ampli- 
tudine aegrotavit,  fieri  solebat,  ut  os  zygomaticum  prius 
quam  os^a  palatina  mali  socium  redderetur.  Gena  uni- 
versa hemisphaerium  ovatum  repraesentavit,  nasus  ad  la- 
tus alterum  protrudebatur,  ejusque  latus  in  genam  vitia- 
tam spectans  haud  amplius  tumore  concludebatur.  Ne- 
que solum  in  nosocomio  Caritatis  Berolinensis,  verum 
etiam  in  praxi  sua  privata  magnum  numerum  aegroto- 
rum ejusmodi  perire  vidit,  etiamsi  ad  mortem  usque 

lapte  curabantur.  In  quibusdam  fungus,  postquam  cu- 

Iem  tenuatam  antea  ex  fusco  rubescentem  perrupit,  com- 
lagem  suam  spongiosam,  rubro  colore  tinctam,  oculis 
ibtulit.  In  aliis  gena  cloacam  quandam  conformavit, 
[uae  prorupit  et  icborem  foetidum  emisit.  Ex  antri  pa- 
rietibus fungus  prodiit.  Nasi  cava  excrescentiis  fungo- 
sis infarciebantur,  ita  ut  aeger  per  os  spiritum  duceret» 
Setaceum  per  tumorem  perductum,  morbo  nondum 
fastigium  assecuto,  morbi  rapidius  incrementum  elTccit, 
et  aegroti  maturius  mortem  obierunt. 

Tam  crebri  funesti  eventus  effecerunt,  ut  Cei. 
Dieffenbach  resectioni  ossium  faciei  majorem  ampli- 
tudinem adsignarot.  In  genere  mali  reditus  post  rese- 
ctionem maxillae  superioris  rarius  evenire  videntur,  quam 
fieri  solet  post  exstirpationem  cancri  aut  fungi  aliis  cor- 
poris locis  inliaerentis;  morbus  ille  certe  facilius  sana- 
tionem admittit,  quam  glandulanum  cancer.  Inter  reme- 
dia, quibus  morbi  reditus  optime  cavetur,  auctore  D i e f- 
fenbachio,  decoctum  Zittmanni  omnibus  aliis  praef^e- 
rcndiim  est.  Et  nescio  an  Ol.  jecoris  aselli  interdum 
multum  profecturum  sit. 


$^go  Fridcricus  Guirelmus  Samberg  anno 
jyjDCCCXIV.  die  XSIV.  mensis  Febr.  Dessaviac  natus 
sum  patre  Davide,  matre  Sophia  e gente  Wiesen- 
thau,  quibus  adhuc  vivis  valde  -gaudeo.  Fidem  confi- 
teor evangelicam.  Per  decem  annos  Ducale  Gymnasium 
Dessaviense,  quod  directore  Clar.  Stadelmann  floret, 
frequentavi.  Anno  MDCCCXXXV.  Berolinum  me  con- 
tuli atque,  testimonio  maturitatis  instructus,  voluntarius 
inter  cives  instituti  medico -chirurgici  Friderico  - Guilel- 
miani  sum  receptus. 

Per  quadriennium,  ad  rem  medicam  et  chirurgicam  > 

' ii)cumbens,  hoscc  vii*os  illustrissimos  audivi: 

Cei.  Wolff  de  hodegeticc,  logice  et  psychologia; 
Cei.  Turte  de  physice  et  pharmacia;  III.  Kunth  de  ; 
hotanicc;  Cel.  Burmeister  de  historia  naturali ; 111.  E.  ' 
Mitscherlich  de  chemia  experimentali ; 111.  Schlemm  . 
de  osteologia,  syndesmologia,  anatomia  organorum  sen-  i 
suum  ct  splanchnologia;  111.  Mueller  de  anatomia  et  f 
universali  et  comparata  et  pathologica,  uqC  non  de  phy-  ‘5 
siologia;  artem  cadavera  rite  secandi  111.  Mueller  una  7 
cum  111.  Schlemm  me  docuerunt.  £ 

Praeterea  has  scholas  frequentavi : Cel.  Froriep  j 

de  alnurgia;  Exper.  Troschel  de  arte  fascias  rite  im-  j 
ponendi;  111.  Osann  de  materia  medica;  Beat.  Frid.  » 
H ufeland  de  pathologia  generali;  Cel.  Eck  de  thera-  ^ 
pia  generali;  111.  Horn  de  morbis  syphiliticis  ct  psychi- 
cis; 111.  Hecker  de  pathologia  et  therapia  speciali,,  de  ^ 
cncyclopacdia  et  methodologia  medica,  de  Celsi  libris, 
de  Burserii  institutionibus  et  de  bistoria  medicinae;  111.  ' 

Kl  uge  de  arte  obstetricia,  de  chirurgia  generali  et  de  j 
ossium  fracturis  et  luxationibus;  111.  Juengken  de 
chirurgia  speciali;  111.  Bust  de  helcologia;  Exp.  An-  . 
gelstein  de  operationibus  ophthalmiatricis. 

Exercitationibus  blinjcis  medicis,  cliirurgicis,  obste- 
triciis, ophthalmiatricis  interfui  virorum  illustrissimorum  i. 
et  celeberrimorum  Wolff  jun.,  Waguer,  Osann, 
Barcz,  de  Graefe,  Angelstein,  Bust,  Dieffcn-  J 
bach,Kluge,  Juengken.  ‘j 

Quibus  omnibus  viris  summe  venerandis  gratias  { 
habeo  quam  maximas  semperque  habebo.  I 

Jam  vero  tentaminibus  tam  philosophico  quam  me-  [ 
dico  atque  examine  rigoroso  superatis,  spero  fore,  ut,  1 
dissertatione  thesibusque  rite  defensis,  summi  in  medi-  I 
cina  et  chirurgia  honores  mihi  concedantur. 


T H E S E S. 

1.  Yenaesectiones  in  rheumatismo  acuto  institutae  de- 
cursum morbi  breviorem  reddunt. 

2.  Amputatio  in  trismo  traumatico  nocet  omnino. 

.3.  Tinea  capitis  favosa  remediis  internis  minime  curanda. 

4.  Quod  in  herniis  repositione,  id  in  prolapsu  iridis 
recenti  infuso  Belladonnae  adhibito  effleitur. 

5.  Secale  cornutum  in  primiparis  adhibere  rarissime  licet. 


id 


